Diari Oficial de la Generalitat Valenciana


Sumari del DOGV 3886, del 27-11-2000 (2000/9211)

RESOLUCIÓ de 16 d'octubre de 2000, del Servei Territorial d'Indústria i Energia de Castelló, per la qual s'autoritza a Iberdrola, SA, la realització de les instal·lacions de la línia aèria trifàsica de 20 kV, doble circuit (LA-110), de la ST de Segorbe al polígon industrial Sepes de Segorbe (Castelló), s'aprova el projecte d'execució i es declara en concret la seua utilitat pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3886

Data del DOGV
:   27-11-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/9211


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 16 d'octubre de 2000, del Servei Territorial d'Indústria i Energia de Castelló, per la qual s'autoritza a Iberdrola, SA, la realització de les instal·lacions de la línia aèria trifàsica de 20 kV, doble circuit (LA-110), de la ST de Segorbe al polígon industrial Sepes de Segorbe (Castelló), s'aprova el projecte d'execució i es declara en concret la seua utilitat pública. [2000/S9211]
  
Expedient ATLINE/1997/102.
  
Examinats els antecedents que hi ha en l'expedient ATLINE/1997/102 de la Unitat d'Energia i Mines, tramitat a instància de l'entitat Iberdrola, SA.
  
Antecedents de fet
  
Primer
  
El 3 de juny de 1997 Iberdrola, SA, va sol·licitar autorització administrativa i declaració en concret d'utilitat pública del projecte d'instal·lació de la línia aèria trifàsica de 20 kV, doble circuit (LA-110), de la ST de Segorbe al Polígon Industrial Sepes de Segorbe (Castelló). Projecte número 23/1997.
  
Segon
  
Es tramità la corresponent informació pública del projecte i de la relació d'interessats, béns i drets afectats, i també de l'estudi d'impacte ambiental, incloent els corresponents anuncis que es publicaren en el periòdic Mediterráneo de 14 de juliol de 1997, en el Butlletí Oficial de la Província de Castelló número 85 de 17 de juliol de 1997 i en el Diari Oficial de la Generalitat Valenciana número 3.078 de 15 de setembre de 1997.
  
Igualment, el 30 de juny de 1997 es va trametre l'anunci a l'Ajuntament de Segorbe perquè s'exposara al tauler d'edictes i s'expedira la diligència d'exposició, que es va trametre a aquest servei territorial el 12 d'agost de 1997.
  
Tercer
  
Amb data 12 de juny de 1997 es tramitaren les preceptives separates als organismes afectats: Ministeri d'Obres Públiques, Confederació Hidrogràfica del Xúquer, Renfe i Ajuntament de Segorbe, que emeteren informes condicionats.
  
Quart
  
El 18 de juny de 1997 es va trametre a la Conselleria de Medi Ambient l'Estudi de l'Impacte Ambiental.
  
Cinqué
  
El 10 d'agost de 1998 s'emet informe tècnic sobre la documentació presentada, en el qual consta que a la instal·lació li és d'aplicació el Reglament Tècnic de Línies Aèries d'Alta Tensió i en particular l'article 35, per afectar la instal·lació una massa forestal. Aquest aspecte li va ser comunicat a Iberdrola el dia 28 d'agost de 1998.
  
Sisé
  
En el període d'informació pública s'hi formularen al·legacions, presentades pel senyor José Gimeno García, en les quals manifesta:
  
1. Que sóc hereu de la parcel·la situada al terme municipal de Segorbe, polígon 11, parcel·la 116. Que per un error a l'hora de confeccionar el dit cadastre, a la parcel·la 116 de l'actual cadastre que correspon a la parcel·la 188 del parcel·lari de 1957 es col·locà com a propietari desconegut. Per això, a fi de facilitar el treball d'aquest Servei Territorial, aporte còpia de la reclamació corresponent presentada al seu dia davant el Cadastre Rústic (document núm. 1), ja que entenc que cal aclarir que l'esmentat terreny estava escripturat a nom de la meua difunta mare la senyora Pilar García Martín (aporte, com a document núm. 2, escriptura justificativa en la qual apareix subratllada la dita propietat).
  
Que sobre l'esmentat terreny, l'empresa Iberdrola, SA, pretén realitzar una instal·lació elèctrica per a millorar la xarxa aèria de mitjana tensió de distribució d'energia elèctrica.
  
2. Entenc que la instal·lació d'una xarxa de línia aèria de mitjana tensió sobre la meua propietat pot perjudicar-me, ja que la dita instal·lació impediria la realització de possibles projectes que sobre aquesta puga tenir. Cal recordar que la seua realització o, una ubicació inapropiada, seria un llast per a la venda del terreny en el supòsit de vendre, i un perjudici a l'hora d'impedir-hi una construcció. Aquests pals d'estesa limitarien la facultat de distribuir una edificació, tot obligant amb això a realitzar qualsevol distribució o construcció d'acord amb els límits marcats per Iberdrola, SA.
  
Resulta evident veure que la col·locació d'aquests pals perjudica els propietaris, entenent que es podia haver buscat una conducció sota terra que, a més de ser més estètica, ocasionaria menys molèsties als propietaris.
  
Seté
  
Dins del termini establit en la informació pública també presentà al·legacions el senyor Rafael Pérez Saborit, en les quals manifesta el següent:
  
1. Que sóc propietari de la parcel·la situada al terme municipal de Segorbe, polígon 11, parcel·la 126. Que sobre aquest terreny l'empresa Iberdrola, SA pretén realitzar una instal·lació elèctrica per a millorar la xarxa aèria de mitjana tensió de distribució d'energia elèctrica.
  
2. Entenc que la instal·lació d'una xarxa de línia aèria de mitjana tensió sobre la meua propietat pot perjudicar-me, ja que la dita instal·lació impediria la realització de possibles projectes que sobre aquesta puga tenir. Cal recordar que la seua realització o, una ubicació inapropiada, seria un llast per a la venda del terreny en el supòsit de vendre i un perjudici a l'hora d'impedir-hi una construcció. Aquests pals de l'estesa limitarien la facultat de distribuir una edificació, obligant amb això a realitzar qualsevol distribució o construcció d'acord amb els límits marcats per Iberdrola, SA.
  
Resulta evident apreciar que la col·locació d'aquests pals perjudica els propietaris, entenent que es podria haver buscat una conducció sota terra que, a més de ser més estètica, ocasionaria menys molèsties als propietaris.
  
Huité
  
Acomplit el tràmit d'al·legacions a l'empresa sol·licitant, amb data 18 d'agost de 1997 Iberdrola, SA presenta escrit de contestació a les al·legacions, el 21 de novembre de 1997, i manifesta:
  
En resposta a l'al·legació del senyor José Gimeno García, propietari de la parcel·la número 116 del polígon de rústica número 11 del terme municipal de Segorbe, s'assenyala:
  
1. Que la línia que es pretén instal·lar s'ha dissenyat amb la finalitat de proveir d'energia elèctrica el polígon industrial de Segorbe, actualment en construcció.
  
2. Que el disseny de la línia i la ubicació dels suports s'establiren de manera que el perjudici per als afectats és mínim.
  
En el cas que ens ocupa, el pal s'ubicà al centre de la parcel·la per motius tècnics, atés que es tracta d'una parcel·la situada al costat de la línia de Renfe Calatayud/València i aprofitant que aquesta es troba dividida en dos nivells. Hem d'indicar que, a més a més, la ubicació del suport està limitada per la proximitat de la carretera nacional.
  
3. Que la classificació del sòl de la parcel·la que ens ocupa és de sòl rústic, amb la qual cosa l'ús de la parcel·la no es veu afectat. És per això que es pretén realitzar la línia aèria.
  
En resposta a l'al·legació del senyor Rafael Pérez Saborit, propietari de la parcel·la número 126 del polígon de rústica 11 del terme municipal de Segorbe, s'assenyala:
  
1. Que la línia que es pretén instal·lar s'ha dissenyat amb la finalitat de proveir d'energia elèctrica el polígon industrial de Segorbe, actualment en construcció.
  
2. Que el disseny de la línia i la ubicació dels suports s'establiren de manera que el perjudici per als afectats és mínim.
  
En el cas que ens ocupa el pal s'ubicà en una cantó de la parcel·la, de forma que el pas de la línia sobre la parcel·la es produiria paral·lelament al límit de la dita parcel·la, de manera que les molèsties per al propietari foren les mínimes possible.
  
3. Que la classificació del sòl de la parcel·la que ens ocupa és de sòl rústic, amb la qual cosa l'ús de la parcel·la no es veu afectat. És per això que es pretén realitzar la línia aèria.
  
Nové
  
Amb data 16 d'abril de 1998, el director general per al Desenvolupament Sostenible dictà resolució d'impacte ambiental.
  
Deu
  
El 2 de novembre de 1998 la Direcció General per al Desenvolupament Sostenible, en contestació a un escrit que els va ser tramés pel tècnic autor del projecte, puntualitzà les condicions en les quals considerava acceptable l'estimació de l'impacte ambiental.
  
Onze
  
Com a conseqüència de les condicions imposades per la Direcció General per al Desenvolupament Sostenible, amb data 29 de novembre de 1999 es va presentar un annex al projecte inicial on es modificava el traçat i s'adjuntava la relació de nous interessats, béns i drets afectats per la modificació.
  
Dotze
  
Es tramità la corresponent informació pública de l'annex al projecte i de la relació d'interessats, béns i drets afectats, incloent els corresponents anuncis que foren publicats en el periòdic Mediterráneo de 25 d'abril de 2000, en el Butlletí Oficial de la Província de Castelló número 55 de 4 de maig de 2000 i en el Diari Oficial de la Generalitat Valenciana número 3.778 de 23 de juny de 2000.
  
Igualment, el 6 de març de 2000 va ser tramés l'anunci a l'Ajuntament de Segorbe perquè és exposat al tauler d'edictes i s'expedira la diligència d'exposició, que es trameté a aquest Servei Territorial el 2 d'octubre de 2000.
  
Tretze
  
Durant el període d'informació pública no es presentaren al·legacions.
  
Catorze
  
El 21 de setembre de 2000 s'emet informe tècnic sobre la documentació presentada, en el qual consta que amb el certificat de final d'obra haurà d'aportar-se annex al projecte relatiu al tram de línia aïllada d'alta tensió comprés entre els suports número 48 i número 50, de conformitat amb el següent contingut mínim:
  
Línia aïllada d'alta tensió:
  
1. Descripció de la instal·lació
  
1.1 Traçat:
  
. Punt d'entroncament
  
. Longitud total i parcial
  
. Relació d'encreuaments, paral·lelismes, pas per zones, justificació de necessitat o no d'estudi d'impacte ambiental, etc.
  
1.2 Materials:
  
. Conductors
  
. Aïllament
  
. Sistema de sustentació i protecció
  
1.3 Preses de terra
  
1.4 Mesures de senyalització de seguretat
  
1.5 Proteccions elèctriques (sobrecàrregues, sobretensions, curtcircuits, posada a terra, etc.)
  
2. 2. Càlculs justificatius
  
2.1 Elèctrics
  
2.1.1 Densitat màxima
  
2.1.2 Reactància
  
2.1.3 Caiguda de tensió
  
2.1.4 Pèrdua de potència
  
2.1.5 Altres característiques
  
2.2 Mecànics
  
2.2.1 Conductors
  
2.2.2 Sistemes de sustentació
  
2.2.3 Sistemes de protecció
  
2.2.4 Distància de seguretat
  
2.2.5 Fonaments
  
2.2.6 Distàncies de seguretat en encreuaments, paral·lelisme i pas per zones
  
3. plecs de condicions
  
3.1 Qualitat dels materials
  
3.2 Normes d'execució de les instal·lacions
  
3.3 Proves reglamentàries
  
3.4 Condicions d'ús, manteniment i seguretat
  
3.5 Certificats i documentació
  
3.6 Llibre d'ordres
  
5. Plans
  
5.1 Planta i isomètric. E1:500 mínims
  
5.2 Preses de terra
  
5.3 Detalls de paral·lelismes, encreuaments i pas per zones
  
Fonaments de dret
  
Primer
  
La Conselleria d'Indústria i Comerç té competència en virtut del Reial Decret 2.595/1982, de 24 de juliol, sobre traspàs de funcions i serveis de l'administració de l'estat a la Comunitat Valenciana en matèria d'indústria i energia (BOE 249, 18.10.1982), i del Reial Decret 1.047/1984, d'11 d'abril, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines (BOE 132, 02.06.1984).
  
Segon
  
Vistos els preceptes de la Llei 40/1994, de 30 de desembre, d'Ordenació del Sistema Elèctric Nacional, així com els decrets 2.617/1996, de 20 d'octubre, sobre autorització d'instal·lacions elèctriques, i 2.619/1966, de 20 d'octubre, pel qual s'aprova el Reglament de la Llei 10/1966, de 18 de març, sobre expropiació forçosa i sancions en matèria d'instal·lacions elèctriques.
  
Tercer
  
Vistes les disposicions del títol IX de la Llei 40/1994, de 30 de desembre, d'Ordenació del Sistema Elèctric Nacional, relatiu a la declaració en concret de la utilitat pública, i també els efectes d'aquesta relatius a expropiació i imposició de servituds de pas d'instal·lacions d'energia elèctrica.
  
Aquest Servei Territorial d'Indústria i Energia, a proposta de la unitat corresponent, resol:
  
1. Autoritzar a Iberdrola, SA, l'establiment d'una línia elèctrica aèria de mitjana tensió les característiques principals de la qual són les següents:
  
Línia aèria trifàsica de 20 kV, doble circuit (LA-110), de la ST de Segorbe al polígon industrial Sepes de Segorbe (Castelló). Projecte número 23/1997.
  
2. Desestimar les al·legacions del senyor José Gimeno García i del senyor Rafael Pérez Saborit, d'acord amb el contingut de l'informe aportat per Iberdrola, SA, en el qual s'addueixen motius tècnics en el disseny de la línia, i també que en l'actualitat la classificació del sòl és rústic, per la qual cosa no es veu afectat l'ús de les parcel·les.
  
3. Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 40/1994, de 30 de desembre, d'Ordenació del Sistema Elèctric Nacional.
  
4. Aprovar el projecte d'execució d'acord amb el Decret 2.617/1966, de 20 d'octubre, i les condicions següents:
  
a) Les obres hauran de realitzar-se d'acord amb el projecte i l'annex presentats, amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos.
  
c) El titular donarà compte de la terminació de les obres a la Unitat d'Energia i Mines d'aquest Servei Territorial i adjuntarà certificació tècnica de direcció i final d'obra de la instal·lació, a efectes de posada en servei; en aquest punt haurà de complir-se allò requerit en l'informe tècnic sobre la documentació presentada i detallat en l'antecedent de fet catorze d'aquesta resolució.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a la seua execució, el compliment de les condicions que han sigut establides per l'Ajuntament de Segorbe i la Direcció General per al Desenvolupament Sostenible.
  
5. Declaració d'impacte ambiental:
  
Primer
  
Estimar acceptable, als únics efectes ambientals i sense perjudici de les autoritzacions que hi siguen pertinents, el projecte de línia elèctrica trifàsica a 20 kV, al terme municipal de Segorbe (Castelló), el promotor del qual és Iberdrola, SA, atenent a allò que es disposa en l'Estudi d'Impacte Ambiental i sempre que es complisquen les següents condicions:
  
1. En el tram que circula per terreny forestal (suports de 44 i 50 segons pla 3 de l'estudi d'impacte ambiental) s'optarà per situar-los per fora del terreny forestal, en zona agrícola, o mantenir-los en el mateix traçat substituint el cablatge nu per cablatge traçat i aïllat, a fi que no calga l'afecció a la massa forestal per la creació de la franja de seguretat.
  
2. En el cas que l'estesa en els suports assenyalat en el punt anterior s'opte per la modificació ocupant zona agrícola, s'adoptaran les següents mesures correctores per a evitar problemes d'electrocució i col·lisió:
  
2.1 Aïllament dels conductors en ambdós costats dels aïlladors en una longitud mínima de 0,75 metres.
  
2.2 Senyalització dels conductors amb elements salvaocells situats a portell.
  
3. En la instal·lació dels suports es tindrà en compte l'existència d'habitatges i institut, per la qual cosa se situaran el més allunyat possible i es crearan pantalles amb exemplars arboris que minimitzen la visió de les columnes.
  
4. En el cas que d'afectar vies pecuàries es tindrà en compte el que s'ha disposat en la Llei 3/1995, de Vies Pecuàries.
  
5. Si en el desenvolupament de les obres s'observaren restes d'interés per al Patrimoni Artístic es comunicarà de manera immediata a la Direcció General de Patrimoni Artístic de la Conselleria de Cultura i Educació.
  
Segon
  
Notificar als interessats que contra la present resolució, per ser un acte de tràmit que no posa fi al procediment ni produeix indefensió, no és possible cap recurs; sense perjudici que s'utilitzen els mitjans que en defensa del seu dret s'estimen pertinents.
  
Tercer
  
Publicar en el Diari Oficial de la Generalitat Valenciana la present Estimació d'Impacte Ambiental, d'acord amb el que s'ha disposat en l'article 31.5 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
1. L'estimació d'impacte ambiental firmada pel director general de 16 d'abril d'enguany, estimava acceptable, als efectes ambientals, la instal·lació de la línia elèctrica amb les següents condicions de traçat:
  
- En el tram que circula per terreny forestal (suports del 44 al 50) s'optarà o bé per substituir-los per fora del terreny forestal, en zona agrícola, o mantenir-los en el mateix traçat substituint el cablatge nu per cablatge trenat i aïllat, amb la finalitat que no siga necessària l'afecció a la massa forestal per la creació de la franja de seguretat.
  
2. En l'escrit d'al·legacions s'indica que el traçat proposat en l'estudi amb les mesures correctores suplementàries proposades es considera el més adequat per les següents raons.
  
El Reglament Electrotècnic de Línies Aèries d'Alta Tensió en l'article 35 no eximeix la franja de seguretat que en aquest cas seria de 4 metres, 2 metres a cada costat de la línia.
  
En el cas de modificar el traçat per terreny agrícola s'afectaria a via pecuària, per la qual cosa s'envaeix terreny especialment protegit.
  
3. El projecte en qüestió presenta una longitud de 4.090,71 metres de longitud per al subministrament elèctric del polígon industrial del Sepes a Segorbe, amb la particularitat que en tot el seu recorregut, tret dels últims 443,07 metres, circula per terreny agrícola.
  
Aquests 443,07 metres són els que afecten terreny forestal. En aquesta zona de muntanya, tant pel Reglament de Línies Aèries com per la Legislació Forestal, es produirà un impacte negatiu sobre la vegetació forestal ja que en ambdues legislacions s'exigeix la creació d'una franja de seguretat per a garantir el subministrament elèctric i per a minimitzar el risc d'incendi forestal, respectivament.
  
La franja que s'ha de realitzar pot tenir entre els 10 i 15 metres d'amplària com a mesura de precaució per a evitar incendis forestals.
  
D'acord amb el Reglament de Línies Aèries d'Alta Tensió la franja de seguretat requerida seria de 4 metres d'amplària.
  
Aquest últim tram es caracteritza per correspondre amb una zona de relleu dominant, amb una vegetació formada per una massa arbòria de pinus halepensis en la part superior de la vessant que actua com a pantalla vegetal per al polígon industrial. Per la qual cosa l'eliminació de la massa forestal en l'amplària estimada per al cas de prevenció d'incendis forestals repercutiria negativament sobre el paisatge de l'entorn.
  
L'estimació d'impacte ambiental s'ha resolt en el sentit de minimitzar l'impacte sobre els elements del medi, tot considerant que:
  
a) L'àrea per on va l'estesa presenta alternatives d'ubicació on les afeccions sobre els elements de medi es minimitzarien considerablement, atés que es tracta com ja s'ha indicat d'un relleu aïllat de muntanya rodejat de zones agrícoles.
  
b) Consultat el Servei de Prevenció d'Incendis Forestals d'aquesta Conselleria, s'ha indicat que la línia trenada requeriria uns tallafocs de menor amplària que en el cas de la línia amb cable nu, ajustant-se a l'amplària exigida pel Reglament de Línies Aèries d'Alta Tensió.
  
c) En el cas de la via pecuària, l'ocupació haurà, en tot cas, de tenir l'autorització corresponent, d'acord amb el que s'ha disposat en l'article 14 de la Llei de Vies Pecuàries.
  
Per tant es conclou mantenint les condicions reflectides en l'Estimació d'Impacte Ambiental efectuada per a la mencionada instal·lació elèctrica. És a dir, si es manté el traçat proposat en l'estudi, el tram que afecta terreny forestal haurà de ser amb cable trenat a fi de minimitzar l'afecció a la massa forestal. Si s'opta pel seu pas per zona agrícola, les consideracions que cal complir serien les imposades per l'estimació i el que s'ha disposat en la Llei de Vies Pecuàries.
  
Contra aquesta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia, Conselleria d'Indústria i Comerç (carrer de Colom, 32 € 46865 València), en el termini d'un mes, comptat a partir de l'endemà de la publicació en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), en la redacció que en fa la Llei 4/1999, de 13 de gener (BOE 12, de 14 de gener de 1999).
  
Castelló, 16 d'octubre de 2000.- El director territorial: Juan Elías Ramos Barceló.